
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 27 februarie 2012

Nr.29/302
RAPORT

asupra proiectului de Lege privind înfiinţarea Universităţii „Sapienţia” din municipiul Cluj-Napoca, judeţul Cluj
(PLx. 774/2011)


1. În baza prevederilor art. 95 din Regulamentul Camerei Deputaţilor, republicat, cu adresa nr. PLx. 774 din 19 decembrie 2011, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege privind înfiinţarea Universităţii „Sapienţia” din municipiul Cluj-Napoca, judeţul Cluj

Pentru întocmirea raportului, Comisia a analizat avizul primit de la Comisia juridică, de disciplină şi imunităţi, precum şi avizul Consiliului Legislativ.


Proiectul de lege are ca obiect de reglementare înfiinţarea Universităţii „Sapienţia” din municipiul Cluj-Napoca, judeţul Cluj, instituţie de învăţământ superior, persoană juridică de drept privat şi de utilitate publică, parte a sistemului naţional de învăţământ, cu predare în limba maghiară.

2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 15 deputaţi, din 26 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege a participat ca invitat domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului.

5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Proiectul de Lege a fost adoptat de Senat, în calitate de primă Cameră sesizată, în şedinţa din 6 decembrie 2011.


În urma dezbaterii, în şedinţa din 21 februarie 2012, Comisia a propus, cu unanimitatea voturilor celor prezenţi, adoptarea proiectului de lege, cu amendamentele admise din Anexă.  

ANEXĂ
1. Amendamente admise

	Nr.

crt.
	Text 

adoptat de Senat 
	Text propus de Comisie

(autor amendament)
	Motivare

	1. 
	Titlul Legii:  Lege privind înfiinţarea Universităţii „Sapienţia” din municipiul Cluj-Napoca, judeţul Cluj
	Titlul Legii:  Lege privind înfiinţarea Universităţii „Sapientia” din municipiul Cluj-Napoca, judeţul Cluj
Autor: Comisia
	Pentru corectarea denumirii universităţii.

	2.
	Art.1. - Se înfiinţează Universitatea „Sapienţia” din municipiul Cluj-Napoca, judeţul Cluj, ca instituţie de învăţământ superior, persoană juridică de drept privat şi de utilitate publică, parte a sistemului naţional de învăţământ, cu sediul în municipiul Cluj-Napoca, str. Matei Corvin nr.4, jud.Cluj, codul 400112.
	Art.1. - Se înfiinţează Universitatea „Sapientia” din municipiul Cluj-Napoca, judeţul Cluj, ca instituţie de învăţământ superior, persoană juridică de drept privat şi de utilitate publică, parte a sistemului naţional de învăţământ, cu sediul în municipiul Cluj-Napoca, str. Matei Corvin nr.4, jud.Cluj, codul 400112.
Autor: Comisia
	Pentru corectarea denumirii universităţii.

	3.
	Art.2. - Universitatea „Sapienţia” din municipiul Cluj-Napoca, judeţul Cluj, se înfiinţează cu următoarele facultăţi şi specializări acreditate: Facultatea de Ştiinţe şi Arte cu specializarea Cinematografie, fotografie, media, Facultatea de Ştiinţe Economice şi Umaniste din Miercurea Ciuc, cu specializările Contabilitate şi informatică de gestiune, Economie agroalimentară, Economie generală, Limba şi literatura română – Limba şi literatura engleză, Facultatea de Ştiinţe din Miercurea Ciuc, cu specializările Sociologie, Comunicare şi relaţii publice, Ingineria produselor alimentare, Ingineria şi protecţia mediului în industrie şi Facultatea de  Ştiinţe Tehnice şi Umaniste din Târgu-Mureş cu specializările Informatică, Comunicare şi relaţii publice, Automatică şi informatică aplicată, Mecatronică şi Calculatoare, toate cu predarea în limba maghiară, cu excepţia programului de studiu Limba şi literatura română – Limba şi literatura engleză, şi – după caz – limba română, limba engleză şi alte limbi.
	Art.2. - Universitatea „Sapientia” din municipiul Cluj-Napoca, judeţul Cluj, se înfiinţează cu următoarele facultăţi şi specializări acreditate: Facultatea de Ştiinţe şi Arte cu specializarea Cinematografie, fotografie, media, Facultatea de Ştiinţe Economice şi Umaniste din Miercurea Ciuc, cu specializările Contabilitate şi informatică de gestiune, Economie agroalimentară, Economie generală, Limba şi literatura română – Limba şi literatura engleză, Facultatea de Ştiinţe din Miercurea Ciuc, cu specializările Sociologie, Comunicare şi relaţii publice, Ingineria produselor alimentare, Ingineria şi protecţia mediului în industrie şi Facultatea de  Ştiinţe Tehnice şi Umaniste din Târgu-Mureş cu specializările Informatică, Comunicare şi relaţii publice, Automatică şi informatică aplicată, Mecatronică şi Calculatoare, toate cu predarea în limba maghiară, cu excepţia programului de studiu Limba şi literatura română – Limba şi literatura engleză, şi – după caz – limba română, limba engleză şi alte limbi.
Autor: Comisia
	Pentru corectarea denumirii universităţii.

	4.
	Art.3. - După intrarea în vigoare a prezentei legi, în structura Universităţii „Sapienţia” din municipiul Cluj-Napoca, judeţul Cluj, intră şi facultăţile şi specializările, altele decât cele menţionate la art.2, acreditate sau autorizate să funcţioneze prin hotărâre a Guvernului, conform legii
	Art.3. - După intrarea în vigoare a prezentei legi, în structura Universităţii „Sapientia” din municipiul Cluj-Napoca, judeţul Cluj, intră şi facultăţile şi specializările, altele decât cele menţionate la art.2, acreditate sau autorizate să funcţioneze prin hotărâre a Guvernului, conform legii
Autor: Comisia
	Pentru corectarea denumirii universităţii.

	5. 
	Art.4. - Personalul didactic şi nedidactic din instituţia care a fost autorizată să funcţioneze provizoriu se preia, în condiţiile legii, la instituţia nou înfiinţată, începând cu data intrării în vigoare a prezentei legi.
	Text nemodificat
	

	6.
	Art.5 - (1) Universitatea „Sapienţia” din municipiul Cluj-Napoca, judeţul Cluj, dispune de patrimoniul propriu, prevăzut la anexa 1, care face parte integrantă din prezenta lege. Patrimoniul universităţii constă în patrimoniul iniţial al fondatorilor, la care se adaugă patrimoniul dobândit ulterior. Acesta este compus din bunuri mobile şi imobile şi din creanţe.

(2) Patrimoniul prevăzut în anexa 1 este proprietatea privată a Universităţii „Sapienţia” din municipiul Cluj-Napoca, judeţul Cluj, de care dispune în mod liber. În cazul înstrăinării unor bunuri din patrimoniul universităţii, contravaloarea lor revine universităţii.

(3) În caz de desfiinţare, dizolvare sau lichidare, patrimoniul Universităţii „Sapienţia” din Cluj-Napoca, judeţul Cluj, înfiinţată prin prezenta lege, revine fondatorilor.
	Art.5 - (1) Universitatea „Sapientia” din municipiul Cluj-Napoca, judeţul Cluj, dispune de patrimoniul propriu, prevăzut la anexa 1, care face parte integrantă din prezenta lege. Patrimoniul universităţii constă în patrimoniul iniţial al fondatorilor, la care se adaugă patrimoniul dobândit ulterior. Acesta este compus din bunuri mobile şi imobile şi din creanţe.

(2) Patrimoniul prevăzut în anexa 1 este proprietatea privată a Universităţii „Sapientia” din municipiul Cluj-Napoca, judeţul Cluj, de care dispune în mod liber. În cazul înstrăinării unor bunuri din patrimoniul universităţii, contravaloarea lor revine universităţii.

(3) În caz de desfiinţare, dizolvare sau lichidare, patrimoniul Universităţii „Sapientia” din Cluj-Napoca, judeţul Cluj, înfiinţată prin prezenta lege, revine fondatorilor.

Autor: Comisia

	Pentru corectarea denumirii universităţii.

	7.
	Art.6. - Cheltuielile privind funcţionarea universităţii se suportă din veniturilor proprii dobândite în condiţiile legii, precum şi din alte surse legale.
	Text nemodificat
	

	8. 
	Art.7. - Pentru a se asigura respectarea standardelor legale de calitate specifice învăţământului superior, Universitatea „Sapienţia” din municipiul Cluj-Napoca, judeţul Cluj, este special monitorizată pe o perioadă de 3 ani, conform metodologiei elaborate de Ministerul Educaţiei, Cercetării, Tineretului şi Sportului, care se publică în Monitorul Oficial al României, Partea I, în termen de 30 de zile de la data intrării în vigoare a prezentei legi.
	Art.7. - Pentru a se asigura respectarea standardelor legale de calitate specifice învăţământului superior, Universitatea „Sapientia” din municipiul Cluj-Napoca, judeţul Cluj, este special monitorizată pe o perioadă de 3 ani, conform metodologiei elaborate de Ministerul Educaţiei, Cercetării, Tineretului şi Sportului, care se publică în Monitorul Oficial al României, Partea I, în termen de 30 de zile de la data intrării în vigoare a prezentei legi.
Autor: Comisia
	Pentru corectarea denumirii universităţii.

	9. 
	Anexa 1
Patrimoniul 

Universităţii „Sapienţia” din municipiul Cluj-Napoca
	Anexa proiectului de Lege, adoptată de Senat, se înlocuieşte cu Anexa la prezentul raport. 

Patrimoniul 

Universităţii „Sapientia” din municipiul Cluj-Napoca
	Anexa este reactualizată.

Pentru corectarea denumirii universităţii.















   




Anexa
PATRIMONIUL

Universităţii „Sapientia” din Cluj-Napoca

	Denumirea
	Adresa
	Valoarea contabilă
	Titlul în baza căruia este deţinut, 
documente justificative

	BUNURI IMOBILE
	38,369,771 lei
	

	A. Clădiri, construcţii
	36,041,118 lei
	

	Clădire Rectorat şi Facultatea de Ştiinţe şi Arte din Cluj (Cota de 1/2 parte)
	Mun. Cluj-Napoca, str. Matei Corvin nr. 4
	1,644,428 lei
	Încheierea nr. 24010/24.10.2007. al judecătorului delegat la Oficiul Registrului Comerţului de pe lângă Tribunalul Cluj , Extras de carte funciară nr. 273082 Cluj-Napoca (provenită din conversia de pe hârtie a c.f. nr. 102378 Cluj-Napoca), nr. top. 240/1, nr. cad. 240/1-C1, proprietate indiviză cu Fundaţia Sapientia

	Clădire Facultatea de Ştiinţe şi Facultatea de Ştiinţe Economice şi Umaniste
	Mun. Miercurea-Ciuc, p-ţa Libertăţii nr. 1
	9,111,090 lei
	Contract de vânzare-cumpărare nr. 857/25.07.2007., Extras de carte funciară nr. 556/N/C din Miercurea Ciuc, nr. cad. 5847/C

	Clădire Facultatea de Ştiinţe Tehnice şi Umaniste din Târgu-Mureş
	Mun. Târgu-Mureş, str. Sighişoarei nr. 1/c, sat Corunca
	25,258,248 lei
	Autorizaţie de construire 135/18.07.2003., Extras de carte funciară nr. 51086 Corunca, nr. cad. 51086,51086-C1

	Sere pentru activitatea didactică Facultatea de Ştiinţe Tehnice şi Umaniste din Târgu-Mureş
	Mun. Târgu-Mureş, str. Sighişoarei nr. 1/c, sat Corunca
	27,352 lei
	Facturi de achiziţie / Liste de inventar

	B. Terenuri
	1,477,000 lei
	

	Teren Rectorat şi Facultatea de Ştiinţe şi Arte din Cluj (Cota de 1/4 parte)
	Mun. Cluj-Napoca str. Sextil Puşcariu (fosta str. Topliţa) nr. 2
	
	Încheierea nr. 24010/24.10.2007. al judecătorului delegat la Oficiul Registrului Comerţului de pe lângă Tribunalul Cluj , Extras de carte funciară nr. 273739 Cluj-Napoca (provenită din conversia de pe hârtie a c.f. nr. 306 Cluj-Napoca), proprietate indiviză cu Fundaţia Sapientia, nr. top.  240/3, Valoarea inclusă în valoare Clădire Rectorat

	Teren pentru construcţii Facultatea de Ştiinţe şi Arte din Cluj
	Mun. Cluj-Napoca, calea Turzii nr. 2-14
	1,054,584 lei
	Contract de vânzare-cumpărare 604/03.05.2006, Extras de carte funciară nr. 263021 Cluj-Napoca (provenită din conversia de pe hârtie a c.f. nr. 155892N Cluj-Napoca), nr. cad. 8228/1, nr. top. 1397/1

	Teren sub clădire şi curte Facultatea de Ştiinţe Tehnice şi Umaniste din Târgu-Mureş
	Mun. Târgu-Mureş, str. Sighişoarei nr. 1/c, sat Corunca
	104,218 lei
	Încheierea nr. 24010/24.10.2007. al judecătorului delegat la Oficiul Registrului Comerţului de pe lângă Tribunalul Cluj, Extras de carte funciară nr. 51086 Corunca, nr. cad. 51086

	Teren pentru construirea unui cămin studenţesc lângă Facultatea de Ştiinţe Tehnice şi Umaniste din Târgu-Mureş
	Mun. Târgu-Mureş, str. Sighişoarei nr. 1/c, sat Corunca
	36,571 lei
	Încheierea nr. 24010/24.10.2007. al judecătorului delegat la Oficiul Registrului Comerţului de pe lângă Tribunalul Cluj,  Extras de carte funciară 3825/N Corunca, nr. cad. 1654

	Teren pentru activităţi didactice Facultatea de Ştiinţe Tehnice şi Umaniste din Târgu-Mureş
	Mun. Târgu-Mureş, calea Sighişoarei nr. 1/c, sat Corunca
	281,627 lei
	Încheierea nr. 24010/24.10.2007. al judecătorului delegat la Oficiul Registrului Comerţului de pe lângă Tribunalul Cluj, nr. cad. 51297 (în curs de dezmembrare)

	C. Altele (proiect clădire şi imobilizări în curs)
	851,653 lei
	

	Proiect clădire 2S+D+P+6E Facultatea de Ştiinţe şi Arte din Cluj şi lucrări în curs
	Mun. Cluj-Napoca, Calea Turzii nr. 2-14
	647,738 lei
	Contract de proiectare nr. 470/30.11.2006., Autorizaţie de construire nr. 35/15.01.2009

	Proiect clădire cămin studenţesc P+3E Facultatea de Ştiinţe Tehnice şi Umaniste din Târgu-Mureş şi lucrări în curs
	Mun. Târgu-Mureş, str. Sighişoarei nr. 1/c, sat Corunca
	203,915 lei
	Contract de proiectare nr. 305/16.10.2007, Facturi de achiziţie

	BUNURI MOBILE
	
	5,564,281 lei
	

	Programe informatice
	
	80,466 lei
	Liste inventar

	Echipamente tehnologice
	
	691,078 lei
	Liste inventar

	Aparate şi instalaţii
	
	201,033 lei
	Liste inventar

	Mijloace de transport
	
	144,428 lei
	Liste inventar

	Mobilier, aparatură birotică
	
	129,850 lei
	Liste inventar

	Avans imobilizări necorporale
	
	10,580 lei
	Liste inventar

	Fond de carte
	
	1,846,628 lei
	Liste inventar

	Diverse (inventar gospodăresc)
	
	2,460,218 lei
	Liste inventar

	ACTIVE CIRCULANTE
	6,187,555 lei
	

	Disponibilităţi
	
	5,939,323 lei
	Extrase de cont, Registre casă

	Stocuri
	
	18,657 lei
	Balanţa analitică

	Creanţe
	
	229,575 lei
	Balanţa analitică

	TOTAL PATRIMONIU la data de 31.08.2010:
	50,121,607 lei
	


Notă: Prezenta anexă are la bază protocolul de predare-preluare a patrimoniului dintre Fundaţia Sapientia din Cluj-Napoca şi Universitatea „Sapientia” din Cluj-Napoca.

